Galleberg (sted)

Galleberg er et befolket område nord for tettstedet Sande i Holmestrand kommune i Vestfold og Telemark fylke, nær kommunegrensen til Drammen (Skoger), med en blanding av gårder og eneboliger. Galleberg ligger på østsiden av E18 og vestsiden av fylkesvei 313 («Gamle Sørlandske») og jernbanelinjen Vestfoldbanen. Like nord for Galleberg ligger Klever.

Stedet har blant annet en barneskole, Galleberg skole, fra 1975. Frem til 1978 hadde stedet egen togstasjon, Galleberg stasjon.

Krydderprodusenten Gastromat holder til på Galleberg.

Kjente personer
 Syklisten Rune Høydahl

Bosetninger i Holmestrand